David Christoph Schnabel

David Christoph Schnabel (23. mai/3. juuni 1744 Tallinn Tallinna kubermang Venemaa keisririik – 1. märts/12. märts 1773 Tallinn,  Tallinna kubermang Venemaa keisririik) oli Eesti vaimulik.

Ta õppis Tallinna toomkoolis. Immatrikuleeriti 11. juunil 1763 Leipzigi ülikooli. Pärast ülikooli lõpetamist oli kaks aastat koduõpetajaks Küti mõisas Virumaal. Ordineeriti õpetajaks 9. juulil/20. juulil 1768.

Oli aastatel 1768–1769 Koeru Maarja-Magdaleena koguduse õpetaja. Oli aastatel 1769–1772 Tallinna toomkiriku toomkoguduse abiõpetaja (kompastor), aastatel 1772–1773 (sai ülempastoriks 25. septembril/6. oktoobril 1772) oli Tallinna toomkoguduse ülempastor. Eestimaa konsistooriumi assessoriks valiti 25. septembril/6. oktoobril 1771. Oli Tallinna Toomorbudekodu juhataja.

Schnabel töötas Eesti Raamatute Kirjastuskassa eestikeelsete väljaannete korrektorina. Aastal 1772 määras Eestimaa provintsiaalkonsistoorium ta vaimulike trükiste tsensoriksLiivi Aarma Põhja-Eesti vaimulike lühielulood 1525-1885 Tallinn 2007.

 Isiklikku 
Tema isa Christoph Schnabel oli Haljala Püha Mauritiuse koguduse õpetaja, väimees Heinrich Johann Paucker ja tütrepojad Heinrich Wilhelm Christoph Paucker ja Hugo Richard Paucker (mõlema ema oli Anna Ulrika) olid (nagu ka Hugo Richardi poeg Eduard Peter Heinrich Paucker) Simuna Siimona ja Juuda koguduse õpetajad. Tema õemees (õe Catharina Margaretha abikaasa) Anton Heinrich Lücke oli Ambla Maarja koguduse õpetaja.

 Viited 

Kategooria:Koeru Maarja-Magdaleena koguduse vaimulikud
Kategooria:Eestimaa vaimulikud
Kategooria:Tallinna Toompea saksa koguduse vaimulikud
Kategooria:Eesti tsensorid
Kategooria:Sündinud 1744
Kategooria:Surnud 1773